За време капитулације Југославије, налазио се на служењу војног рока на бугарској граници. Након расула краљевске војске, Денац се вратио у Загреб и укључио у припремање оружаног устанка. Учествовао је у низу акција прикупљања оружја и другог материјала. Руководио је групама активиста, који су растурали летке и вршили диверзантске акције по граду. У јесен 1941. годне, примљен је за члана Комунистичке партије Југославије, а крајем јануара 1942. кооптиран је у Месни комитет КПХ за Загреб. Почетком априла 1942. године, усташки агенти су га препознали са још двојицом другова у Мирамарској улици у Загребу. Приликом бега био је рањен.